
TENTAMEN  MEDICUM 


DE 

DYSENTERIA. 


AUCTORE  ALLAN  GILMORE. 


Morbus  de  quo  tractandum  est  propriam  sibi 
attentionem  vindicat,  praecipue  quia  summum 
periculum  secum  affert.  Neque  hoc  cuivis  du- 
bium esse  potest  nam  constat,  in  regionibus  non- 
nullis sole  verticali  calefactis,  e quatuor  quibus- 
vis de  mortuis,  tres  usque  Dysenteriae  succubu- 
isse. Inde  consilium  compluribus  qui  historias 
symptomatum  luculentas  tradiderunt,  indicare 
aliis,  remedia  Dysenteriae  quibus  debellari  pos- 
sit. 

Quo  majoris  momenti  morbus  quicunque  fue- 
rit, eo,  magis  oportebit  ut  notitiam  de  eo  per 
quamvis  definitionem  accuratam,  habeamus. 

Nam  ad  curationem  gradus  est  morbum  novisse. 
Hippocrates  autem  et  alii  medici  veteres  multas 
affectiones  abdominis,  sub  eodem  uomine  sine 
discrimine,  designant ; et  definitio  quam  Celsus 
proposuit  parum  convenit ; ulcerationes  enim 
etsi  saepe  accedant,  non  semper  Dysenteriam 
comitantur. 

Symptomata  essentialia  sunt,  dolor  atrox  in 
imo  ventre,  pressu  auctus,  stimulus  ad  desi- 
dendum perstans,  dejectiones  mucosae  vel  san- 
guinolentae, et  tenesmus,  quae  ex  inflammatione 
membranae  mucosae  coli  oriuntur,  quaeque  simul 
sumpta,  morbum  constituunt  homines  spora- 
dice  afficientem,  sed  saepius  tum  in  plagis  tro- 
picis, et  in  Europa,  epidemice  in  populos  gras- 
santem ; et  semper  habentem  causas  omnino 
similes. 

Nosologi  quasi  ex  officio  species  plurimas 
varietatesque  instituere  conati  sunt ; me  judice 
tamen,  si  etiam  inter  se  facile  dignosci  possint, 
discrimina  talia  levia,  inutilia  sunt,  ideoque  duas 
varietates  morbi  solummodo,  vel  potius  stadia. 
Dysenteriam  acutam  et  chronicam  fconsiderare 
oportet. 

Genus  Dysenteriae,  a celeberrimo  Cullen  in 
classe  Pyrexiarum,  ordine  profluviorum  positum 
est,  et  his  verbis  definitur.  “ Pyrexia  contagiosa 
dejectiones  frequentes,  mucosae,  vel  sanguino- 

lentaa  retentis  plerumque  faecibus  alvinis  ; tor- 
mina, tenesmus.”  Morbus  plerumque  primo  cum 
languore,  lassitudine,  et  aliquavis  ventriculi  in- 
testinorum que  molestia  aegrum  adoritur.  Secun- 
dum Sydenham,  qui  nobis,  historiam  Epide- 
micae Dysenteriae,  quae  autumno  anni  1669  et 
annis  subsequentibus  grassabatur,  tradidit ; a 
rigoribus  incipit,  quibus  deinceps  et  paulatim 
succedunt  calor  auctus  cutis,  tormina,  aliaque 
morbo  isti  propria  signa.  Vitium  simile  quo 
ipse  laboravi  antecesserunt  dolor  capitis,  et  hor- 
ror, quibus  supervenit  dolor  obscurus  dorsi,  in 
regione  lumborum  praecipue,  et  in  artubus  infe- 
rioribus ; siti  magna,  et  pulsu  frequeutissimo 
comitantibus. 

Saepius  igitur  accidit  ut  solita  febris  indicia 
affectionem  topicam  antegrediantur,  in  aliis  au- 
tem exemplis,  eidem  succedant ; et  Dr  Ballin- 
GALL,  in  tractatu  de  Dysenteria  Indica,  ait  eam 
saepe  haud  parum  provehi,  et  laesionem  gravem 
fortasse  immedicabilem  intestinis  inferre,  ante- 
quam ulla  indicia  Pyrexiae  urgentia  vel  aegro 
ipsi  molestiam  facessunt,  aut  sese  medico  con- 
spicienda produnt. 

In  exemplis  levioribus,  lingua  albida  est,  aut 
sorde  flava  obducitur,  et,  nisi  intestina  tenuia 
quoque  correpta  sint,  apex  ejus  et  margines  pal- 
lent, nausea  et  interdum  vomitus  adsunt.  Alvus 

adstricta  est  cum  flatu  ingenti,  secretionibus 
cutis,  jecinoris,  renmnque,  vel  suppressis  vel  sal- 
tem imminutis.  His  signis  comitantibus  im- 
mania tormina  ventris,  contractiones  spasmodicas 
recti,  doloresque  horrendum  cruciantes,  huic 
malo  formidoloso  proprii,  quoque  semihorio  vel 
saspius  etiam,  redeuntes,  miserum  invadunt,  qui 
sudore  frigido  glutinoso  madens,  ut  levamine 
exinde  fruatur,  ad  alvum  dejiciendum  sed  frus- 
tra nititur ; unde  interdum  anus  prolabitur 
atque  aeger  irritamento  novo  ita  lacessitur.  De- 
jectiones tandem,  et  etiam  frequentissime  red- 
duntur sed  uti  a Cullen  annotatur,  parcae,  et 
dolores  spasmodicos  abdominis  brevi  tantum  sub- 
levant. Ad  initium  nihil  fere  praeter  intestino- 
rum mucum,  parum  olentem  excernitur  ; aspec- 
tumque materiae  faecalis,  ne  quidem  scybalorum 
raro  prae  se  dejectiones  ferunt,  interdum  autem 
fuscum  colorem  habentes  gravissime  olent.  Nunc 
ex  muco  pellucido  constant,  nunc  aquam  in  qua 
carno  putrescens  lavata  fuit  referunt. 

Morbo  provectiore  quod  dejicitur  ex  muco 
viscido  cruento  formatur,  vel  sanguis  sincerus 
postea  excernitur  et  denique  nisi  morbus  reme- 
diis idoneis  reprimatur,  inflammatio  cito  in 
ulcerationem  abit,  et  pus  evacuari  potest  quod 
fcetore  insigni  dejectionum  indicatur.  Quum 
affectio  localis  sese  plene  prodiderit  signa  exci- 

tationis  generalis  saepe  mitissima  fiunt ; nonnuu- 
quam  tamen  febris  quae  comitatur  indolem  ad- 
modum inflammatoriam  induit:  sitis  vehementer 
urget,  cutis  aridissima  est,  pulsus  frequens,  du- 
rus, sanguine  detracto  loricam  coriaceam  osten- 
dente ; malum  quoque  locale  gravius  urget,  fe- 
brim accendit  et  ab  ea  invicem  augetur,  ^ger 
fere  perpetua  desidendi  cupiditate  lacessitur  dum 
dejectiones  ob  recti  constrictionem  eximiam  par- 
cissimae omnino  sunt.  Dolor  flxus  in  aliqua  ab- 
dominis parte  perstat,  hoc  ipsum  valde  tensum 
est ; morbusque  ob  actionem  graviter  inflamma- 
toriam citissime  in  mortem  desinit. 

Altera  varietas  Dysenterise  est  in  qua,  aegri 
spiritus  arcte  means,  calorque  urens  in  regione 
abdominis,  artubus  inferioribus  rigentibus,  et 
pulsus  parvus,  debilis;  lingua  atra,  delirium,  pete- 
chiae,  summa  prostratio  virium,  et  macies  febrim 
Typhodem  insigniunt. 

F ebris  remittens  quoque  frequentissime  simul 
ciun  vitio  Dysenterico  homines  corripit,  adeo 
quidem  ut  multi  auctores  Balfour  prascipue  ex- 
istimaverint, dysenteriam,  semper  alterius  pro- 
lem esse,  sed  de  hoc  argumento  rectius  agetur 
quando  ad  causas  excitantes  recensendas  ventum 
erit. 

Nunc  sequitur  ut  in  hoc  morbo  proprias  notas 


6 


DE  DYSENTERIA. 


explicem  quae  vel  spem  vel  periculum  ostendant. 
Terminationem  felicem  fore,  sperare  licet  si  ex- 
citatio generalis  temperatior  evadat,  si  tormina, 
et  tenesmus,  minus  instanter  urgeant ; si  inter- 
valla paroxysmos  spasmi  intercedentes  longiora 
liant,  si  quod  naturale  est,  alvo  dejiciatur,  hoc 
profecto  quasi  primum  sanitatis  rediturae  indici- 
um laete  habendum  est : Si  aequilibrium  secre- 
tionum antea  deturbatum  jam  restituatur,  se- 
cretione nimirum  bilis  copiosiore  facta,  sudore 
bono  prorumpente,  copiaque  urinae  aucta,  si  porro 
vehementia  signorum,  ptyalismo  superveniente, 
imminui  videatur.  Indicia  infausta  plurima  sunt 
et  adeo  vere  et  graphice  a Wagler  depinguntur 
ut  non  profecto  ea  melius  quam  ipsius  verba  ad- 
modum idonea  citando  enarrare  possim.  Post- 
quam signa  species  mitioris  breviter  recensuit 
haec  habet.  Rebellius  vero  malum  longe  pejora 
symptomata  comitantur  statim  nempe  vires  fran- 
guntur, prosternitur  appetentia  ciborum,  urget 
sitis,  frequenti  ad  desidendum  stimulo  lacessitur 
aeger,  junguntur  borborygmi,  tormina,  dolores 
atroces  in  imo  ventre,  et  inter  tenesmos  dejici- 
untur excrementa  tenuia,  sanguine  permixta, 
quin  sincerus  sanguis,  modo  exsanguia,  mucosa 
plus  minusve  putrida  atque  foetentia.  Dolent 
praeterea  fauces  siccae,  quin  exulcerantur,  lingua 
rubra,  aspera,  sicca  in  sulcos  finditur  veluti  ex- 

ulceratos,  muco  albo,  flavo  aut  purulento  tegitur 
atque  papillis  elevatis  obsidetur,  sensim  tumida, 
atque  obscure  rubra  exulceratur  quasi,  et  non 
nisi  aegre  exseritur.  Pulsus  frequens  parvus, 
impeditus,  debilis  quin  celer,  mollis,  intermittens, 
versus  morbi  occasum  tactum  prorsus  subterfu- 
git ; floret  facies,  accedunt  interdum  dolores 
punctorii  in  thorace,  sed  minus  constantes. 
Urina  pauca  redditur,  sub-pellucida,  crassa,  pin- 
guis, flava  sine  nubecula  et  sedimento.  Ingra- 
vescente morbo,  interdum  jam  die  quinto  inflam- 
mantur genitalia  cum  regione  ani ; sensim  inter 
atrocissimos  sub  dejectionibus  alvinis  et  urinas 
missione  cruciatus,  excoriantur,  exulcerantur,  et 
tandem  fiunt  gangrenosa.  Alia  insuper  pes- 
simae notae  symptomata  in  priorum  satellitium 
trahuntur,  satis  constantia  ut  cardialgia,  anxie- 
tates praecordiorum,  hypochondria  tactu  dolentia, 
nausea,  vomituritio,  internus  abdominis  aestus, 
cum  calore  externo,  status  etiam  soporosus,  et  imi 
ventris  tympanitica  inflatio.  Expallescit  quo 
magis  ad  occasum  vergit  morbus,  facies,  quin 
subito  in  hippocraticam  mutatur.  Excrementa 
foetentia,  nigra  effluunt  admisto  interdum  lum- 
brico. Respiratio  hactenus  sub  morbi  decursum 
bona  fit  brevis,  sonora,  anxia,  profunda,  intermit- 
tens, cum  debilitate,  atque  frequentia  i vox  vero 
rauca,  obscura,  debilis,  interrupta.  Inter  jiaten- 

tem  oris  rictum  eminent  dentes  squalidi  utrim- 
que sicci,  subsiliunt  tendines,  convelluntur  artus 
imprimis  superiores,  et  tandem  mors  inelucta- 
bilis scenam  claudit. 

Symptomata  maxime  metuenda  sunt  si  dejec- 
tiones copiosissimae  et  creberrimae  sint,  faecibus 
alvinis  pertinaciter  retentis,  atque  torminibus,  et 
tenesmo  gravissimis  perstantibus.  Sed  inter  haec 
quidem  etiam  in  exemplis  pessimis  qualia  in 
plagis  tropicis  accedunt,  spes  tamen  superest ; 
ad  ultima  vero  jam  ventum  esse  indicium  est,  si 
hydrargyrum  ptyalismum  inducere  nequeat. 
Pessimum  est  si  abscessus  sive  sphacelus  supervi- 
iiirent.  Hae  conditiones  intestinorum  cadavere 
inciso,  facile  deteguntur ; et  aegro  jam  spirante 
abscessus  indicantur  febre  hectica,  sphacelusque 
sic  deprehendi  potest,  si  dolor  subito  cessat,  unde 
aeger  de  sanitate  recipienda  sperare  melius  inci- 
pit, dum  vultus  collapsus,  tempora  adstricta,  pal- 
lorque qui  nares  labiaque  decolorat,  oculique 
concavi,  eorum  que  splendor  vitreus,  et  prostratio 
summa  virium,  cum  pulsu  intermittente  medi- 
cum certiorem  faciunt  mortem  esse  in  propinquo. 

Tantum  vero  abest  ut  forma  acuta  in  lethum 
semper  ita  subito  desinat,  ut  per  hebdomadas 
aliquot,  etiam  menses  morari  possit.  Quum 
morbus  inveteravit  a medicis  Dysenteria  chro- 
nica adpellatur  sive  a conditione  Diarrhoea  simili 

tantum,  sive  ab  ulceratione  intestinorum  mate- 
riam purulentam  effundente  pendeat.  In  exem- 
plis mitioribus  etiam,  si  aeger  minimo  appulsui 
frigoris,  vel  errori  diaetae  objiciatur,  tormina,  et 
tenesmus  statim  accedunt.  Facile  exacerbatur 
morbus  et  profluvium  materiae  dysentericae  con- 
tinuo adest,  vel  saltem  post  intervalla  brevia 
cum  dejectionibus  faecum  solutarum,  vice  mutua, 
alternat.  In  quibusdam  exemplis  loturas  carnis 
referentes,  vel  interdum  pice  nigriores  descen- 
dunt. In  aliis  eae  dejectiones  apparent  muco 
narium  coagulato  similes  insignes  quae  huic  vitio 
nomen  morbus  mucosus  imposuerunt.  Doctor 
Ballingall  dicit  hanc  conditionem  chronicam 
serius  vel  ocyus  symptomatibus  acutis  superve- 
nire posse,  eam  tamen  citissime  fieri  in  regioni- 
bus tropicis,  quando  Dysenteria  afficit  eos  qui  ibi 
diu  vitam  degerint,  quique  antea  eodem  morbo 
laboraverint,  vel  eos  tali  constitutione  praeditos 
qui  minus  morbis  inflammationem  habentibus 
pateant,  sed  fellis  secretioni  abnormi  atque  tur- 
batae obnoxiores  sint.  Dysenteria  chronica  ob 
naturam  suam  tardam  et  parum  tractabilem  quia 
porro  vires  aegroti  exhaurit  et  in  acutam  reitu 
facilis  est,  saepe  effectibus  medicamentorum  ob- 
sistit, spes  medici  fallit,  aegrumque  morti  lentae 
et  inevitabili  destinat. 

Morbus  signa  tam  manifesta  ostendit,  ut  vix 
cum  ullo  alio  confundi  potest,  licet  tamen  notas 
indicare  quibus  dysenteria  et  cholera  dignosci 
queant.  In  cholera  dejectiones  frequentissimae 
sunt,  sed  ex  fecibus  alvinis,  bili,  et  cibo  crudo 
mixtis  constant ; et  copiosiores  quam  in  illo 
morbo,  sunt,  tenesmusque  interdum  sequitur. 
V omitus  in  Dysenteria  rarius,  et  ad  initium  so- 
lummodo adest ; dum  semper  urget  in  cholera  et 
per  decursum  ejus  perstat.  In  Dysenteria  se- 
cretio bilis  imminuitur ; in  altero  bilis  majore 
quantitate  secreta  tum  sursum,  et  deorsum  ejici- 
tur. In  cholera,  spasmi  surarum  artuumque 
magis  urgent,  in  Dysenteria  etiam,  sed  non  in 
eodem  gradu  cruciant.  Discrimina  praecipua 
haud  dubitanda  inter  hos  morbos  enarravi  alia  in 
libris  inveniuntur  quae  non  enumerare  oportet. 
A plurimis  affectionibus  abdominis  facile  distin- 
guitur. Cum  diarrhsea  tamen  summam  analo- 
giam habet  quae  differt  in  dejectionum  aspectu 
et  spasmorum,  et  febris  gravis  absentia. 

Quod  causam  proximam  symptomatum  supra 
recensitorum  attinet,  fuere  ex  medicis  veteribus 
qui  sententias  multas  futiles,  et  parum  idoneas 
habuerunt.  Erosiones  aliaeque  laesiones  intesti- 
norum effectibus  fellis  corrupti,  caeterarumquc 
secretionum  mordacium  tributae  fuerunt.  Fune- 

tiones  turbatae,  natura  symptomatum  et  appari- 
tio tunicae  coriaciae  in  sanguine  detracto  facile 
indicassent  nexum  insignem  inter  dysenteriam 
et  caeteras  phlegmasias,  inspectio  tamen  cadave- 
rum procul  dubio  probavit  eam  ab  inflammatione 
pendere. 

Quum  cognitum  quoque  sit  talem  actionem 
non  solum  structuram  partium  sed  etiam  quali- 
tates secretionum  in  membranis  afiectis,  mutare, 
licet  concludere  dejectiones  acres  non  solum  non 
causas  esse  inflammationis  sed  ex  ea  ipsas  oriri, 
quin  tamen  possint  exacerbare  morbum  nemo 
negabit. 

Quum  cadavera  Dysenteria  enectorum  pate- 
faciamus, intestina  multum  inflammata  et  quo 
a ventriculo  remotiora  sint,  eo  magis  depravata 
invenimus.  In  intestinis  tenuibus  vestigia  in- 
flammationis non  amplius  quam  paucos  pollices 
a valvula  Ileo-coecali  distant ; aliquando  vero 
tunica  villosa  veluti  arte  anatomica  injicitur, 
aut  ejus  textura  mutatur ; remollities  rubra  vel 
alba  vel  ulcerationes  accesserunt.  Laesiones  cras- 
sorum, multo  graviores  sunt  ^ notae  in  bis  intes- 
tinis in  exemplis  diversis  variant.  Inflamma- 
tionis exitum  esse  in  sequentia  vitia  reperimus. 
In  densationem  vel  indurationem  membranae  in- 
ternae, in  ulcerationem,  in  abscessus,  prajcipue  in 
terris  calidis,  et  denique  in  gangrenam  quae  vel 

superficie  interna  cohibetur,  vel  si  dictis  domini 
Banfield  credimus,  substantiam  intestini  to- 
tam diruit.  Banfield  quoque  asseverat  mem- 
branam villosam  a tela  cellulosa  subjacente  se- 
jungi et  per  anum  eliminari  posse,  sed  vix  credere 
volo,  quippe  quia  nondum  cadaverum  inspectione 
comprobatum  est. 

Praster  haec,  saepe  complura  tubercula  praecipue 
in  flexuris  coli  pustulas  variolae  simulantes  sese 
ostendunt,  quae  tamen  folliculi  mucipari  sunt 
inflammatione  correpti ; hepatis  substantia  vitii 
conspicui  expers  est,  et  reliqua  viscera  labe  nota 
carent. 

De  ratione  symptomatum  multi  insignes  me- 
dici adhuc  contendunt,  et  vero  inter  tot  et  tam 
varias  opiniones  meam  interponere  nolo.  Verisi- 
mile tamen  est,  ut  antea  dixi,  profluvium  mate- 
riae dysentericae  ex  inflammatione  intestinorum 
oriri  et  non  ex  copia  fellis  aucta,  vel  qualitate 
mala.  Nihilominus  palam  est,  aliquam  muta- 
tionem secretionis  in  hepate  vel  primariam,  vel 
per  consensum  cum  intestinis  induci,  quae  post 
breve  temporis  spatium  nonnullis  ex  symptoma- 
tibus originem  praebet,  vel  saltem  ut  haec  pejora 
evaderint  facit. 

Functione  hujus  visceris  impedita  magna  san- 
guinis congestio  in  venis  fit,  qui  postea  in  mem- 

branara  mucosam  quasi  arte  mechanica  infundi- 
tur, et  profecto  effluit  et  cum  dejectionibus  mis- 
cetur. 

Profluvium  sanguinis  hanc  causam  agnoscere 
vix  ab  absorptione  ulcerante  pendere  experimen- 
tis atque  observatione  pro  comperto  habetur. 
Impediendo  enim  reditum  sanguinis  per  jecur, 
color  quam  maxime  eximius  intestinorum  con- 
spicitur ; haec  cito  colorem  ei  cochinella  effecto 
similem  adipiscuntur  et  sanguis  deinde  eflFiindi- 
tur.  Et  post  mortem  truncos  majores,  ramu- 
losque venarum  mesentericarum,  sanguine  refer- 
tissimos reperimus,  et  praeterea  dejectiones  san- 
guinolentae in  exemplis  quibusdam  conspectae 
sunt,  ubi  neque  ulcerationes,  neque  mutationes 
ullae  structurae  oculis  patentes,  deprehendi  po- 
terant. 

Actio  medicamentorum  quoque  hanc  opinio- 
nem roborare  videtur.  Hydrargyrum  enim  in 
multis  gravioribus  exemplis,  molestias  Dysen- 
teriae sublevat,  quod  vero  munus  hepatis  instau- 
rando, ideoque  congestionem  summam  in  ejus 
vasis,  et  indirecte  intestini  inflammati  tollendo, 
praestare  videtur.  Sed  quaenam  sit  ista  jecinoris 
conditio,  quae  causa  accessoria  fiat,  adhuc  in  te- 
nebris est. 

Tormina  quoque  et  tenesmum  indicia  dysen- 
teriae insignia,  inflammationi  cuidam  propriem 

tiulicas  musculosam,  et  mucosam  intestinorum 
simul  corripienti,  sunt  qui  tribuerunt.  Quam 
multa  sint,  aut  quanti  valeant  argumenta  ad 
hanc  opinionem  adjuvandam  nescio  ; neque  in- 
telligo  cur  non  liceat  putare  inflammationem 
communem  ab  intima,  ad  tunicam  musculosam 
serpere  posse,  contractionemque  ejus  fibrarum  ab- 
normem efficere  unde  spasmi  vehementes  oriun- 
tur. Certum  est  haec  symptomata  ab  inflamma- 
tione fibrarum  musculosarum  intestini  seu  rheu- 
matismo (si  hoc  verbo  aliquis  uti  gaudeat)  pen- 
dere, et  facilius  accedere,  vehementiusque  tor- 
quere in  Dysenteria,  quia  plerumque  post  aestum 
aeris  ingentem  grassatur,  cum  genus  nervosum 
mobilius  fit,  et  calor  vim  sentiendi,  et  contracti- 
lem  in  corpore  auxit. 

Sed  calida  temperies  coeli  aestiva  non  solum 
hoc  efiicit,  homines  admodum  proclives  ad  Dy- 
senteriam, et  alia  viscerum  chylopoeticorum  vitia 
quoque  reddit ; quomodo  haud  probe  explicari 
potest  sed  actionem  peculiarem  in  membranas 
internas,  per  consensum  eas  inter,  et  cutem  in- 
tercedentem, praestare  videtur,  ideoque  eas  in- 
flammationi quam  maxime  opportunas  si  quod- 
vis interni  stimuli  admotum  fuerit,  facit.  Haec 
proclivitas  intestinorum  in  iis  qui  vitam  in  oris 
calidis  degunt  fortasse  oritur,  quia  membrana 
mucosa  quoque  debilitatur  dum  corpus  totum 

simul  calore  solutum,  effectibus  potentiarum  ge- 
neralium quas  morbos  excitant,  obnoxium  fit. 

Ad  causas  remotas  nunc,  transeundum  est ; 
harum  duo  genera  sunt,  nempe,  quae  membra- 
nam mucosam  directe  irritant,  et  externae,  scilicet 
aeris  constitutio,  miasmata  paludum,  et  conta- 
gium. Dysenteria  sese  plerumque  prodit  sub 
finem  aestatis  calidae,  ubi  ardoribus  autumna- 
lis diei,  vespere,  rorationes  humidae,  vaporesque 
frigidi  succedunt ; ideoque  plus  in  plagis  tropicis 
quam  in  Europa  saevit.  Quando  homines  sporadice 
adoritur  vel  etiam  epidemice  incidit  a conditione 
aeris  sola  pendere  censeatur,  etsi  quidem  Ban- 
CROFT  huic  opinioni  parum  assentitur,  et  mias- 
matum  paludis  effectum  simultaneum  ad  Dysen- 
teriam excitandam  essentialem  esse  potius  opina- 
tur. Me  judice  tamen  sat  rationis  est,  cur  creda- 
mus frigus,  et  humiditatem  solam  calori  super- 
venientia, vel  cum  eo  vice  mutua  alternantia,  si 
modo  res  aliae  faveant,  inflammationes  membranae 
mucosae  intestinalis  ciere  posse : et  dysenteriam 
ex  his  causis  solis  proficisci  luculenter  constat 
ex  historia  notabili  a Joanne  Pringle  equite 
ad  paginam  XIX  ejus  observationum  de  Morbis 
Exercitus  tradita. 

Die  XXVIto  mensis  Junii,  anno  post 
Christum  natum,  MDCCXLIIItio,  vespere, 

castra  mota  sunt,  agmenque  totam  noctem  iter 
faciebat,  et  postera  luce  apud  Dettingenam  cum 
hoste  prasliiim  conseruit.  Nocte  subsequente, 
milites  in  campo  ubi  pugnaverant,  sine  tentoriis, 
imbri  plurimo  objecti  jacebant.  Die  postero 
ad  Hauniam  castra  moverunt,  et  loco  meliori  sed 
sub  dio  posuerunt.  Humus  autem  madebat  et 
per  noctes  duas,  vel  tres  militi  stramentum  de- 
erat. Ob  eas  causas  fortuitas  mutatio  subita  in 
valetudine  exercitus  fiebat ; aestas  enim  calidis- 
sima fuerat  et  frigore  corpori  admoto  perspira- 
tionemque  per  meatus  seu  poros  cutis  prohi- 
bente, humores  quos  ardor  aestatis  percoquerat, 
in  intestina  conversi  dysenteriam  excitarunt,  quae 
per  partem  ejus  belli  haud  parvam  perstabat. 
Octo  fere  dies  post  praelium  milites  circiter 
quingenti  eo  morbo  correpti  sunt,  et  post  hebdo- 
madas paucas,  pars  fere  dimidia  exercitus  vel  eo 
laborabat,  vel  ex  eo  convaluerat. 

Dysenteria  in  una  quoque  e nostris  navibus 
bellicis,  accedebat  ob  vestimenta,  stragulaque 
nautarum,  per  procellam  ingentem  aqua  mersa, 
et  quia  nautae  labore  defessi,  et  inedia  confecti, 
per  aliquot  noctes  in  tali  conditione  ingrata  dor- 
miebant. Haec,  et  multa  alia  exempla,  quae  ci- 
tanda essent  ni  praelonga  forent,  probant  homi- 
nes interdum,  ob  temperiem  coeli  post  aestatem 
humidam  solam  dysenteria  periclitari  ; sed 

nemo  jam  dubitat,  quin  miasmata  paludum  in 
plurimis  exemplis  quam  maxime  dysenteriae  pro- 
pagationi faveant. 

Dysenteriam  in  Helvetia  latissime  grassatam 
esse,  quondam,  ubi  temperies  coeli  valde  mutabi- 
lis fuerat  a Zimmerman  certiores  fimus.  Aer 
ibi  mense  Junio,  admodum  variabilis  fuerat,  sed 
maxima  ex  1>arte  humidus,  et  quum  sol  e nubi- 
bus effulserat,  calor  suffocans  accedebat.  Per 
mensem  Julium,  indolem  eandem  monstravit, 
quanquam  statio  hydrargyri  in  Barometro  haud 
tam  sublimis  ac  in  mense  praecedente  erat.  Parte 
prima  Augusti  coelum  erat  nubilum,  et  multa 
pluvia  decidit;  sub  finem,  serenum,  et  dies 
calidi,  sed  simul  noctes  per  aliquod  temporis 
spatium  frigidissimae  fiebant.  Postea  coelum 
perpetuo  serenum  erat,  et  ad  meridiem,  calidissi- 
mum, mane  vero,  vespere,  et  per  noctem  totam 
praecipue  frigus  intolerandum  praestabat  ; ad' 
postremum  aer  nubilus,  humidus,  et  valde  mu- 
tabilis fiebat.  In  hoc  exemplo  hic  citato,  dy- 
senteriam, miasmate  e paludibus  evoluto  nasci, 
concludere  licet,  omnia  enim  ejus  generationi 
maxime  favebant,  et  epidemia  locis  certis  cohibe- 
batur, cujus  rei,  Zimmerman  quippe  qui  dotes 
miasmatum  ignoraret,  rationem  nullam  reddere 
poterat.  Quinetiam  hunc  morbum  ex  tali 

causa  in  quibusdam  ex  pagis  Helveticis  orientem 
stragem  ingentem  fecisse  nemo  jam  nescit. 

Dysenteria  quoque  in  Belgico  prorsus  ende- 
mica est  ubi  pauci  elabuntur  anni  quin  multi  ei 
morte  succumbant.  Apud  Bataviam,  in  insula, 
Java,  in  multis  partibus  terrarum  occidentalium, 
in  Egypto,  et  in  Bengala,  ubi,  terras  paludes 
ingentes  faedant,  et  canales  per  eas*errant,  ubi, 
amnes  immensae  ad  mare  volvuntur,  quae  tem- 
poribus certis  extra  repas  diffluunt,  et  postea  in 
alveos  suos  redeuntes  aream  ingentem  actioni 
solis  objectam  relinquunt,  incolae,  et  advenae  inde 
Dysenteriae  maxime  obnoxii  sunt.  Calor  mag- 
nus fortasse  aquam  dissociat  cujus  hydrogenium, 
cum  principiis  materiae  vegetabilis  jungitur  (quo- 
modo haud  compertum  est)  et  malariam  gignit, 
quam  causam  esse  Dysenteriae  plane  constat,  et 
saepe  modo  insigni  comprobatum  est : sicubi  ven- 
tus ea  loca  ubi  nascuntur  miasmata  perflat, 
plurimi  enim  flamini  exitiali  objecti  statim  affi- 
ciuntur, et  castra,  nosocomia,  et  etiam  naves  pro- 
cul semotae  hoc  vitio  pariter  et  febribus  cum  in- 
termittentibus, et  remittentibus  plectuntur. 

Quum  causam  supra  dictam  febribus  hujus  in- 
dolis quam  maxime  favere  noverimus  nil  mirum 
erit,  Dysenteriam  adeo  saepe  cum  intermittente 
conjungi,  ut  quidam  putent  ejus  prolem  semper 
esse.  Multa  jam  dicta  fuere,  et  dicenda  essent 


DE  DYSENTERIA. 


19 


(le  hac  opinione,  brevitas  autem  tentaminis  hujus- 
modi prohibet.  Omnia  quae  corpus  debilitant,  quae 
humores  partes  versus  internas  vertunt,  et  ibi 
congestionem  efficiunt,  Dysenteriam  gignunt ; 
ideoque  actio  effluviorum  paludum,  vel  frigoris 
vel  ut  alii  dicunt  contagii  ei  morbo  originem 
dare  possint,  sed  uti  talia  miasmata  causae  prae- 
cipuae morborum  in  oris  calidis  sunt,  sequitur, 
ut  febris  intermittens  cum  Dysenteria  saepe,  tum 
in  eis  locis,  et  in  Europa  per  aestatem  fervidam 
consocietur.  In  multis  tamen  exemplis.  Dy- 
senteria vim  propriam  exercere  videtur.  Si  febri- 
.bus  ejusmodi  supervenerit  ordinem  earum  regu- 
larem obruit,  et  imperio  quodam  tyrannico  quasi 
potita,  omnes  alios  morbos  in  sese  convertit. 

De  tertia  causa,  vel  vi  contagiosa  Dysenteriae, 
multi  multum  disputarunt.  Cullkn  in  Primis 
Lineis  Medicinae  Practicae  asseverat.  Dysente- 
riam saepe  evidenter  frigore  admoto  oriri,  sed  sem- 
per  contagiosam  esse  et  actione  hujus  contagii, 
sine  ope  frigoris,  aliarum  ve  causarum  excitantium 
propagari  posse,  et  in  castris  aliisque  locis  epide- 
micam fieri ; “ Dubitandum  esse  igitur,”  ait, 
“ num  frigus  admotum  unquam  morbum  excitet, 
nisi  quando  contagium  specificum  prius  in  corpus 
acceptum  fuerit,  et  demum  verisimile  esse  con- 
tagionem specificam  semper  pro  causa  remota 
haberi  oportere.”  Hanc  opinionem  falsam,  et 

prorsus  ineptam,  nullo  argumento,  aut  exemplo 
sustentatam,  investigationes  de  natura  contagii 
nuper  institutm,  et  historia  Dysenterim  bene  re- 
fellerunt. Quanquam  plurimi  ex  medicis  “ ad- 
dicti sunt  jurare  in  verba  magistri,”  nonnulli 
tamen  Dysenteriam  per  contagionem  propagari 
omnino  negant.  Dr  Ballingall,  “ satis  esse 
dicere,”  ait,  “ in  millibus  aliquot  hujus  morbi  ex- 
emplis nihil  accidisse,  unde  suspicio  etiam,  af- 
fectionem ita  propagatam  esse  deduceretur.”  Sed 
interdum  quanquam  rarius  per  contagionem  spe- 
cificam propagari  forsan  posse,  concedendum  est. 
Siquando  in  regionibus  calidis  erumpit,  aut  mi- 
lites adoritur,  et  plurimos  simul  corripit,  non 
idcirco  eam  per  contactum  inferri  credere  licet ; 
omnes  eodem  tempore  vel  viritim  afficiuntur 
quia  iisdem  causis  excitantibus  aeque  objiciuntur. 
Morbum  quemvis  contagiosum  esse,  haud  certi 
fimus,  nisi  procul  dubio  positum  sit,  hominem 
nulli  aliae  causae  remotae  objectum,  per  contac- 
tum aegroti  solum  morbo  correptum  fuisse. 

“ 11  est  manifeste,”  ait  Pinel,  “ que  la  Dysen- 
terie  n’est  point  constamment  contagieuse,  mais 
que  quelques  circonstances  particulieres,  comme 
sa  complication  avec  une  fievre  adynamique  (ty- 
phus), peuvent  la  rendre  propre  k exercer  ses  ra- 
vages,  au  loin  et  avec  beaucoup  de  promptitude. 
Celle  que  j’ai  observde  en  mdccxciii,  parrai  les 

alienas  de  Bic^tre,  semble  avoir  telle  ind^pen- 
damment  de  cette  complication,  puisqiTelle  s’est 
r^pandue  successivement  dans  toute  cette  partie 
de  rhospice,  par  un  dyseuterique  arrivd  de  l’Ho- 
tel  Dieii.  Je  presume  que  la  Dysenterie  fut  pro- 
pagee  par  les  vapeurs,  ^lev^es  des  lieux  d’ai- 
sance,  qui  fetaient  communs  a tous  les  ali^n^s, 
et  qui  furent  d’abord  infectas  par  les  selles  du 
premier  homrae  attaqud  de  la  Dysenterie.” 

Multse  observationes  haud  dissimiles  ab  aliis 
factae  idem  docent.  Plerique  omnino  negant 
Dysenteriam  unquam  contagiosam  esse  nisi  for- 
tasse ubi  accidenter  consociatur  illi  Febris  Ty- 
phodes,  vel  ubi  modo  supra  dicto  communicatur ; 
sed  de  propagatione  morbi  per  contactum  medici 
in  contrarias  sententias  adhuc  distrahuntur. 

Hae  causae  generaliores,  per  cutem  vel  pul- 
mones ob  arctam  consensum  functiones  earum 
inter  et  caeterarum  partium,  corpori  noxam  infe- 
runt ideoque  a Mason  Good  Sympatheticae  ad- 
pellantur ; sed  aliae  quoque  causae  occasionales, 
si  cum  iis  simul  agant,  membranam  mucosam, 
intestinorum  irritantes  Dysenteriam  excitant. 
Hujus  generis  ingens  turba  est,  sed  ex  iis  errores 
diaetae  vel  frigus  subito  ventriculo  admotum,  pre- 
hensione aquae  gelidae,  vel  potus  aquae  impurae 
diuturnus,  locum  principem  merentur.  Dysen- 
teria saepius  temporibus  et  in  terris  saeviit  ubi,. 

incolse,  ob  belli  calamitates,  et  annonae  caritatem, 
penuria,  et  aerumnis  obruti  quo  poterant  victu 
aspero,  et  parum  nutriente,  et  herbis  quae  diffi- 
cilius concoquuntur,  vesci  coacti  sunt.  Non  se- 
mel in  Hibernia  accidit  ubi,  mores  plebem  mi- 
seram ad  eum  morbum  admodum  proclivam  red- 
dunt. In  Hungaria  et  in  Helvetia  ob  easdem 
causas  saepe  oritur ; exercitus  quoque  devicti  in- 
commodis accessoriis  objecti,  spe  fracta,  et  dede- 
core oppressi  formis  Dysenteriae  pessimis  obnoxii 
sunt. 

Haud  secus  ac  inter  ruricolas,  exercitusque, 
ob  cibum  insalubrem  (et  quia  liquoribus  alcoho- 
licos gaudent)  oritur  ; voluptas  edendi  nimis, 
cultae  dapes,  potionesque  tempestati  anni  parum 
convenientes,  inter  ditiores  hoc  malum  cient. 
In  regionibus  tropicis  praecipui  ubi  coeli  tempe- 
ries, omnesque  aeris  potentiae  ad  corpus  debilitan- 
dum, et  proclivitatem  ad  morbos  membranae  mu- 
cosae intestinorum  efficiendam  conjurant. 

Causis,  sede,  atque  indole  Dysenteriae  cogni- 
tis, ad  curationem  nunc  transeundum  est.  Quae 
medicamina  in  hoc  morbo  adhibenda  debeant, 
nemo  fere  qui  ad  ejus  signa  animum  attenderit 
nescire  potest.  Oportebit,  ut  aegrum  ad  sanita- 
tem reduceremus,  imprimis  inflammationem  com- 
pescere, et  vasa  mesenterica  nimia  copia  san- 

guiiiis  exonerare,  ejus  missione  ; alvumque  sol- 
licitare ; secretiones  diversas  restituere  ; et  reme- 
diis idoneis  signa  morbi  molestiora  mitigare.  In 
exemplis  mitioribus,  auxilium  praecipue  in  ido- 
nea di«ta  positum  est ; in  gravioribus  rationem 
medendi  a Sydenham  institutam  maxime  pol- 
lere, plurima  experientia  comprobavit,  igitur 
eadem  fere  remedia  in  his  terris  a medicis  usurp- 
antur. 

In  principio  morbi,  Sydenham  sanguinem 
mittere  soluit,  hora  somni  anodynum,  et  postera 
luce  quodvis  catharticum,  scilicet,  rhei  palmati 
drachmam  et  semisse,  sennae  drachmas  duas,  et 
fructus  tamarindae  semunciam  cum  manna,  et 
syrupo  rosarum  in  aqua  solutas  administravit. 
Catharticum  bis  altero  quoque  die  in  omnibus 
exemplis  repetebatur,  post  quamque  evacuation- 
em guttis  xviij  laudani  ad  irritationem  quam  me- 
dicamentum effecisset  tollendam  sumptis.  Ano- 
dynum idem  cum  diaphoretico,  quaque  nocte,  et 
mane,  dierum  etiam  quibus  catharticum  haud  as- 
sumptum erat  adhibere  solebat.  Si  hoc  parum 
sufficeret,  guttas  viginti  quinque  laudani  fortio- 
ris, hora  quoque  octava  asger  sumebat,  et  ad  su- 
dorem eliciendum  et  promovendum  diluentia  in 
magna  quantitate  ; et  ut  perspiratio  libere 
manaret,  per  horas  viginti  quatuor  saltem,  nil 
nisi  serum  lactis  vel  decoctum  album  bibere  ei  li- 

cuit.  Enemata  aliquot  emollientia  adhibita,  ple- 
rumque tormina  molestiora,  et  dejectiones  san- 
guinolentas sublevarunt ; sin  autem  secretio  mala 
in  formam  chronicam  degenerasset,  ut  actionem 
novam  et  saniorem  induceret,  enema  ex  semun- 
cia terebinthinse  venetae  in  octario  lactis  vaccini 
soluta  quotidie  immittendum  Sydenham  prae- 
cipiebat, ita,  ait  Mason  Good,  praeoccupans 
curationem  hodiernam,  qua  effectum  eundem  per 
resinam  liquidam  copaibae  terebinthinae  haud 
dissimilem  molitur.  Ratio  medendi  haud  pa- 
rum similis  in  Dysenteria,  uti  in  Hibernia  gras- 
sabatur curanda,  cum  maxima  utilitate  usurpata 
fuit. 

De  singulis  remediis  quae  medici  in  hoc  mor- 
bo dederunt  nunc  pauca  fusius  praeponere  non 
alienum  videtur,  imprimis  de  sanguinis  missione. 
In  plurimis  exemplis  si  vires  sinunt,  sanguinem 
mittere  optimum  est : Si  vero  symptomata  in- 
flammationis ad  initium  vehementer  instant,  si 
abdomen  dolet,  et  tangi  impatiens  est  cum  ten- 
sione, si  quoque  febris  ingens  adest,  ubi  pulsus 
plenus,  durus,  vel  validus  est,  pauxilli  sanguinis 
tantum  detractione,  minime  contentos  esse  nos 
oportet ; depletiones  autem  magnae,  celeres,  et 
crebrae  esse  debent,  quamdiu  eas,  indicia  postu- 
lare videntur.  In  regionibus  calidis  ubi  Dysen- 
teria velocissime  cursum  suum  peragit,  hoc  re- 

inediuni  maturius,  etiam  ab  incipio  rapiendum 
est.  Neque  id  unquam  praetermittere  licet  ob 
metum,  ne  incolae  hoc  auxilii  genus  sustinere  non 
possint ; metum  sine  justa  causa  esse  usus  ejus 
ostendit.  Bamfield  necessitatem,  sanguinem 
demittendi  et  liberius,  quam  prejudicia  vulgi  tuto 
fieri  concederent,  vehementer  inculcat.  Utilitas 
vero  ejus  remedii,  uti  ait,  plurima  observatione 
comprobatur,  quippe  quod  mirabiliter  huic  mor- 
bo prodest  si  tempestive  adhibeatur,  et  semper 
signa  sublevat.  Sibi  porro  persuaderi,  dicit,  non 
modo  mortem,  si  sanguis  saepius  detrahatur 
Dysenteriam  rarius  secuturam  esse,  sed  effectus 
quoque  inflammationis  solitos  minus  frequentes 
evasuros  ; satius  enim  esse  anceps  auxilium  ex- 
periri quam  nullum,  et  periculum  debilitatem 
lethalem  inducendi  sequelis  inflammationis  con- 
suetis amplius  exaequari.  Pleraque  exempla 
morbi  in  quibus  venaesectio  a nostro  chirurgiae 
militaris  professore, apud  Madras  instituta  fuerat, 
exitum  felicem  habuerunt.  Dr  Ballingall 
sese  piger^  dicit,  quod  hanc  medendi  rationem 
non  ulterius  persecutus  erat.  Se  enim  venaesec- 
tionem  saepe  liberam  praemittere  coactum  esse, 
ob  reverentiam  opinionum  medicorum  seniorum, 
qui  hoc  genus  auxilii  constitutionibus  incolarum 
parum  accommodatum  esse  sibi  persuaserant,  et 
quia  denique  milites  sub  suo  praesidio  in  mari 

diu  jactati  fuerant,  labore  et  caritate  ciborum 
idoneorum  obruti  quoque  fuerant. 

In  talibus  exemplis  si  detractio  sanguinis  ge- 
ralis  anceps,  et  periculosum  auxilium  esse  videa- 
tur, oportet  admoveamus  parti  quse  dolet  hiru- 
dines quarum  usus,  eodem  tempore,  dum  csetera 
remedia  adhibeantur,  a plurimis  auctoribus  max- 
ime laudatur,  et  nunquam  spem  medici  fallit. 
Multi  etiam  suadent  hirudines  ano  ipso  quoque 
applicare ; uti  saepe  Lutetiae  Parisiorum  fieri 
videmus,  et  Andral  in  suo  libro  de  Medicina 
Clinica  multa  exempla  tradit  in  quibus  praxis 
supra  dicta  multum  profuit.  Sed  ei  soli  non  con- 
fidendum, et  Hirudines  simul  abdomini  admo- 
vere optimum  est. 

"Remedia  quae  alvum  cient  in  Dysenteria, 
quoque  usurpari  debent ; quamprimum  aliquis 
hoc  morbo  aegrotat  catharticum  dandum  est,  ad 
faeces  eliminandas  quae  in  sacculos  coli  impin- 
guntur, et  quae  invicem  nonnulla  ex  symptoma- 
tibus excitant  vel  saltem  augent ; atque  ad  se- 
cretiones partium  illaesarum  intestinorum  pro- 
movendas. Hoc  si  Diarrhoea  Dysenteriam  an- 
tecesserit, non  adeo  forte  postulatur,  ac  si  consti- 
patio alvum  astringit,  sed  etiam  per  totum  morbi 
decursum  haec  remedia  sedulo  adhibenda  sunt, 
et  ea  multum  huic  morbo  prodesse  experientia 
docuit. 

In  regionibus  sub  curru  solis  propinqui  solu- 
tiones salium  mediorum  optima  cathartica  sunt, 
veluti  sulphatis  magnesiae,  vel  sodae  cum  tartrate 
antimonii  in  infuso  sennae.  Oleum  Ricini  quo- 
que larga  manu  datum,  bonum  remedium  est  ut- 
pote  quod  et  lenissimum  sit,  et  aliquando  citis- 
sime eflPectum  optatum  praestet ; vel  ad  usum  pul- 
veris jalapae  aut  extracti  colocynthidis  compositi, 
cum  submuriate  hydrargyri  confugiendum  est. 
Huic  remedio  prostremo  prae  caeteris  fidendum 
est,  quia  junctum  cum  aliquo  ex  medicamentis 
supradictis,  alvum  deducit,  omuesque  secretiones, 
evacuationesque  corporis  promovet,  ideoque  func- 
tionem jecinoris  instaurando,  vasa  mesenterica 
citius  exonerat.  In  dosibus  largis  et  frequenter 
repetitis,  submurias  dandus  est,  neque  tamen 
ut,  ptyalismus  induceretur.  In  stadio  Dysen- 
teriae acuto,  chloridem  hydrargyri  omnibus  reme- 
diis aliis  rejectis,  in  multis  exemplis  adhibere 
neque  oportebit,  neque  vero  tutum  erit. 

De  Emeticis  et  Diaphoreticis.  Num  sit  ido- 
neum ex  his  priora  ad  vomitum  ciendum  in- 
gerere dubitatum  est ; si  nausea  tamen  induci- 
tur onere  cibi  crudi,  sive  aliqua  acria  in  ven- 
triculum paulo  antea  recepta  fuere,  ssgrum  ca- 
pere dosim  pulveris  vel  vini  ipecacuanhae  ju- 
bere debemus,  non  solum  ut  omnia  nocentia  c 

ventriculo  rejiciantur,  sed  quia,  nixus  qui  vomi- 
tum comitatur,  sudorem  quoque,  et  liberam  san- 
guinis ad  corporis  superficiem  distributionem 
promovet,  et  vasa  jecinoris  emulgit.  Morbo  in- 
choante emetica  perutilia  sunt  et  salutares  na- 
turae conatus  secundant,  sed  per  decursum,  ad- 
ministrationem  emeticorum  ne  noxia  forent, 
medici  deprecant.  Experientia  attamen  satis 
ostendit  utilitatem  medicamentorum,  quse  dia- 
phoresin  movent  haud  dubiam  esse,  eaque  maxi- 
ma et  certissima  vi  ad  morbum  solvendum  pol- 
lere. Ob  cutem  in  Dysenteria  aridissimam,  et 
ob  nexum,  et  consensum  hanc  inter  et  membra- 
nas mucosas,  ut  in  statum  naturalem  trauspira- 
tio  cutis  reduceretur  magni  interesse,  bene  per- 
spicuum est. 

Eliciendo  humores  ad  superficiem  hic  morbus 
imprimis  tollendus  est.  Inde  Sydenham  con- 
silium habuit,  quam  primum  sudorem  promovere. 
Opium  cum  ipecacuanhd  junctum  vel  forma 
pulveris  Doveri,  semper  usurpatum  fuit ; et 
maxime  laudatum,  multum  in  Dysenteria  ad 
sudorem  ciendum  valet,  omniumque  consensu 
eflficacissimum  habetur.  Ut  actionem  hujus  me- 
dicamenti adjuvemus,  aegrum  in  balneum  tepi- 
dum demittere  oportebit,  etiam  quia  dolorem 
quoque  minuit,  somnum  conciliat,  et  ischuriam 
submovendo  signum  aegro  molestissimum  tera- 

perat : Atque  donec  Dysentericus  actioni  horum 
remediorum  subjicitur,  ne  ad  eum  frigus  adspi- 
ret,  curiose  vestimentis  involvendus  est.  Igitur, 
rejectis  omnibus  stragulis  linteis,  laneis  solis  uti 
debet ; fascia  quoque  ex  lana  abdomini  praecipue 
circumdanda  est ; de  cujus  usu  et  utilitate 
Dewar  in  historia  Dysenteriae  Egypti  quam 
tradidit,  multum  eloquenter  disseruit,  usumque 
cujus  Jacobus  Macgiiegoe,  Eques  quoque, 
quam  maxime  laudat.  Neque  profecto  quicun- 
que levamen  magnum  inde  oriens,  semel  vidit, 
aegrum  se  indusio  tali  vestire,  unquam  jubere 
negliget,  et  etiam  ut  id  per  morbi  decursum  et 
dum  convalescet  gerat. 

2.  Ob  consuetudinem  sudandi  praegressam, 
coeli  temperie  effectam,  et  propter  aestum  tem- 
pestatis anni  in  qua  Dysenteria  plerumque  gras  - 
satur, portiones  sudorificorum  minores  in  India 
effectum  optatum  edent,  quam  quae  sub  coelo 
frigidiore  ad  eundem  praestandum  nescessariae 
sunt.  Hoc  meminisse  oportebit,  et  quoque,  mor- 
bos illius  regionis  indigenarum  eadem  remedia 
in  minore  quantitate,  quam  Europaeorum  adve- 
narum expetere. 

De  exhibitione  calomelanos  in  Dysenteria 
mentionem  jam  feci,  sed  diversa  hydrargyri  prae- 
parata ut  actio  propria  ejus  inducatur  usurpan- 
tur, et  in  multis  exemplis  pertinacioribus  cum 

summo  beneficio.  Ad  salivationem  lenem  ar- 
cessendam tria  grana  submuriatis  hora  quaque 
ivta,  ingerenda  sunt  donec  os  et  gingivae  affi- 
ciantur, et  hic  effectus  sustineri  debet  usque  do- 
nec morbus  in  melius  spectet.  Siquando  morbus 
ad  finem  velociter  festinat,  amplius  datur  ut  ci- 
tius agat ; vel  effectus  ejus  inunguendo  expediri 
queat. 

Hoc  remedium  tamen  cseteris  rejectis  semper 
et  in  omni  tempore  dare  non  suadendum  est. 
Johnson  etiam,  qui  curationem  Dysenteriae, 
ptyalismo  inducendo  per  hydrargyrum,  in  om- 
nibus exemplis  pariter,  laudat,  nonnulla  ex  re- 
mediis supra  propositis  conjungere  solitus  est. 
Haec  ratio  medendi  limitibus  quibusdam  cir- 
cumscribi debet ; in  aegrotis  diathesi  scorbutica, 
vel  strumosi-  praeditis,  his  enim  fortasse  salivatio 
nocebit,  ut  eundem  effectum  nocivum  in  formis 
Dysenteriae  valde  acutis  praestare  potest,  si  hy- 
drargyrum antequam  vis  inflammationis  per  ve- 
naesectionem,  et  alia  remedia  aliquantum  subiga- 
tur adhibitum  fuerit : Rebus  se  ita  habentibus 
exitum  felicem  minime  inducere  a Doctoribus 
Ballingall  et  Bamfield  repertum  est,  qui 
summam  ejus  utilitatem  in  stadio  chronico  con- 
cedunt. Hydrargyrum  ubi  vi  sibi  propria  agit, 
morbum  tollere  videtur,  non  modo  Hepatis  func- 
tionem sanam  instaurando,  quamquam  eo  tenus 

multum  juvat,  sed  etiam  quia  omnes  secretiones 
totius  corporis  simul  promovet.  Nonnunquam 
accidit,  uti  ait  Brande,  ut  salivationi  pertinaci- 
ter obsistatur  et  magnae  doses  repetitae  proto- 
xidi  os  afficere  nequeant ; sed  in  exemplis  tali- 
bus, vel  profluvium  ingens  urinae  redditur,  vel 
perspiratio  praeter  solitum  magna  adesse  reperie- 
tur,  quae  exinanitiones  salivationem  compensare 
aestimentur ; quando  revera  salivatio  indueitur 
hae  secretiones  plerumque  augentur.  Hoc  igitur 
bene  noto,  quanti  hoc  remedium  aestimari,  et 
cur  salivatio  usui  remediorum  Diaphoresin  et 
alios  effectus  cientium  supersedere  debeat,  intel- 
ligere  possumus.  Curatio  tamen  per  hydrargy- 
rum  in  hac  regione  et  in  Hibernia  non  semper 
adeo  ac  speratum  erat,  prodesse  Dysenteriae  in- 
venta est. 

Rationes  medendi  diversae  a Doctore  Cheyne 
tentatae  fuere,  qui  denique  in  exemplis  graviori- 
bus, curandi  modum  parum  ei  a Sydenham  in- 
stituto dissimilem  usurpavit.  Opium  optimum 
et  efficacissimum  remedium  esse,  ideoque  opor- 
tere id  libere,  et  cum  fiducia  .praescribere  dicit. 
Opium  minuendo  sensum  et  irritabilitatem,  tor- 
mina, tenesmumque  signa  molestissima  (quaeque 
inflammationem  exacerbant)  tollit ; et  quia  mo- 
bilitatem generis  nervosi  ab  actione  calidae  tem- 
periei ortam  sedat,  causa  morbi  egregia  amota. 

caetera  remedia  facilius  secretiones  ad  regulam 
solitam,  aegrumque  citius  in  sanitatem  perdu- 
cere possunt.  Refert  tamen  prius  vim  inflam- 
mationis compescere,  quam,  opium  in  Dysen- 
teria adhibemus  ne  remedium  non  modo  non 
commodum,  sed.  etiam  nocivum  foret.  Hyoscya- 
mus niger  igitur  fortasse  melius  usurpari  potest. 
Cum  summo  beneficio  etiam  in  inflammatione 
acuta  administratur,  ut  dolorem  mitiget ; opio 
dissimilis  non  alvum  tardiorem  facit,  neque  se- 
cretiones, excretionesque  minuit,  sed  potius  has 
promovet. 

Praeter  haec  remedia,  in  hoc  morbo  usurpata 
sunt  et  alia,  quae  aliquid  auxilii  afferre  queant. 
Prodest,  ventrem  multa  aqua  calida  fovere,  cura 
adhibita  ne  ulla  evaporatio  fieret,  dein  aegri 
abdomen  fascia  ex  lana  involvere.  Excitatio  lo- 
calis quoque  cutis  parte  qua  dolet  per  vesicato- 
rium,  summo  beneficio  comitatur.  Doctor  Bal- 
LINGALL  ait  eam  semper  dolorem,  et  alia  symp- 
tomata sublevare  ; attamen  me  judice  usus  hu- 
jus remedii  praetermitti  queat,  quamquam  pro- 
fecto vix  quodvis  remedium,  ob  causam  minoris 
momenti  omittere  licet,  quod,  summotm'um,  aut 
allevaturum  esse  eos  Dysenteriae  angores  crucian- 
tes, experientia  aliorum  docuit. 

Neque  enemata  in  hoc  vitio  inutilia  sunt ; ad 
initium,  enem  a laxans  ex  oleo  Ricini  ad  scybala. 

aliasve  materias  fseculentes  eliminanda,  admini- 
strandum est ; et  morbo  progrediente,  anody- 
num  commune  ex  decocto  avenaceo  et  tinctura 
opii  confectum  subinde  injiciatur;  atque  sub 
finem,  ubi  inflammatio  tollitur  Isevitate  intesti- 
norum perstante,  enemata  astringentia,  vel  tere- 
bintbinata  a plurimis  medicis  laudata  adhibere 
oportebit,  ut  actio  membranarum  mutetur  et 
melior  fiat.  Eodem  tempore  summa  cura  adhi- 
benda est  diastae  aegrotantis,  qui  quoque  et  aliqqa 
remedia  tonica,  sive  vegetabilia,  sive  cum  acidis 
mineralibus  conjuncta  sumere  debet.  Si  tamen 
laevitas  intestinorum,  si  conditio  alvi  praeter  soli- 
tum laxa  diu  moratur,  medici  est,  cavere  ne 
aegrotus  convalescens  ulli  causse  excitanti  obji- 
ciatur. ^grum  igitur  victu  leni,  nutriente,  et 
concoctu  facili,  vegetabilibus  crudis  et  flatum 
cientibus  evitatis,  vesci  oportebit : subinde  lene 
laxans  sumere,  ne  faeces  quovis  modo  in  colo 
acerventur  ; quaeque  ventriculum  roborant,  scili- 
cet astringentia,  ex  queis,  infusi  catechu  coch- 
leare magnum  bis  terve  in  die  multum  morbo 
prodesse  ipse  vidi. 

Talis  profecto  in  Europa,  et  cum  validos  ad 
regiones  calidiores  advenas  corripit,  acutae  Dy- 
senteriae decursus  esse  potest ; et  talia  sunt  re- 
media, haud  lenta,  quae  expetit : sin  autem  con- 
stitutio generalis  totius  corporis,  aut  organa  al- 

vina  praecipue  debilitantur,  vel  relaxantur  ac- 
tione ullius  causae  praedisponentis,  in  condition- 
em chronicam  morbus  interdum  admodum  pro- 
clivis est.  Hujus  conditionis  symptomata  in 
prima  parte  tentaminis  mei  depinguntur,  nunc 
licet,  et  satis  erit  pauca  de  eorum  curatione  tra- 
dere. 

Eadem  remedia  ac  in  stadio  acuto,  ad  indica- 
tiones speciales  peragendas  ex  usu,  non  prohi- 
bentur. Hydrargyro  tamen  et  medicamentis  quae 
sudorem  eliciunt  scilicet,  pulveri  antimoniali,  et 
ex  jalapa  composito  maxime  confidendum  est. 
Ptyalismus  lenis  sive  pilula  hydrargyri  sive  in- 
unctione excitatus, donec  secretiones  restituantur, 
et  dejectiones  aspectum  suum  naturalem  recipi- 
ant sustinendus  est.  Hic  quoque  enemata  ex 
oleo  terebinthinae  vel  resina  liquida  copaibae  te- 
rebinthinae plurimum  utilitatis  conferre  queant ; 
quod  ad  diaetam  spectet,  et  usum  astringentium 
eadem  praecepta.  Dysenteriae  chronicae  et  acutae 
. pariter  conveniunt. 

Causis,  sede,  et  indole  morbi  cognitis,  atque 
perpensis  manifesto  apparet  quomodo  caven- 
dum sit,  ne  in  secunda  valetudine  adversae 
praesidia  consumantur.  Quicunque  ad  plagas 
equatori  subjectas  migrat,  ad  suam  sanitatem 
tuendam,  praecavere  imprimis  debet  solis  ardores 

et  gestationem  sub  aestu.  Indusio  lanae  quia 
corporis  calorem  aequum  servat,  actionem  arden- 
tis solis  arcet,  corpusque  sudans  a frigore  inco- 
lume praestat  vestiendus  est.  Sub  caelo  isto  ori- 
entali indigenis  mos  est  corporis  medium  cingu- 
lo accingere,  quod  ubi  vestimenta  ex  toto  lanea 
induere  nollent  advenae  assumerent ; vestitus 
indigenarum  haec  pars  ab  illis  Cumerband  ad- 
pellata,  haud  minus  valetudini  praesidio,  quam 
ipsis  corporibus  ornamento  est. 

Consuetudini  eorum  alii,  res  scilicet  aromati- 
cas edendi  nil  objici  potest. 

M.  PiNEL  in  sua  Nosographia,  usum  aroma- 
ticorum strenue  laudat,  et,  ex  tali  consuetudine, 
indigenas,  terrarum  orientalium  ab  effectibus 
Dysenteriae,  morborumque  aliorum  fere  immuues 
esse  putat.  Non  tamen  credo,  indigenas  cujusvis 
regionis  ab  impetu  Dysenteriae  immunitate  frui, 
neque  facile  creditu  erit  talem  immunitatem,  si 
aliqua  revera  esset,  ab  usu  calcis  vivae  aut  rerum 
aliarum  adeo  acrium  ut  dentes  exedant,  uti  ait 
PiNEL,  proficisci  posse. 

Ii  prae  aliis  morbo  minus  obnoxii  sunt,  et  quia 
structuram  cutis  propriam  habent,  et  praecipue 
consuetudinem  lavandi,  et  sese  oleaginosis,  qua- 
lia frigori  aliisque  causis  excitantibus  morbi  for- 
titer repugnent ; et  quia  vitam  temperatiorem 
degunt.  Advenae  enim  temperati,  quique  caeteris 

pisBCSutclis  similibus  utuutur,  potentias  coeli 
nocivas  non  secus  ac  indigenae  effugere  videntur. 

Usus  modicus  aromaticorum  haud  parum  pro- 
dest ; in  turbationibus  functionis  intestinorum 
levioribus,  quae  tamen  morbum  graviorem  mini- 
tantur, frustulum  cassiae  aut  Zinziberis  mandi 
queat,  qnem  morem  uti  a Dewar  certiores  fimus, 
Mameluci  in  Egypto  consuetum  habent,  quippe 
qui  dolores  ventris  sublevet,  effectusque  gratissi- 
mos praestet.  Sed  temperantia  vitas  cum  praecau- 
telis  supra  dictis,  sola  salutem,  quatenus  fieri 
potest,  certam  reddere  valet. 


FINIS. 


